《述古 其一》
宋代·洪朋

蠹蝝仆柱梁，蚊虻走牛羊。风过河水损，鸟噪木叶伤。

祸福有眹兆，物理乃其常。圣人睹未然，休气未渠央。

后代监不远，其在汉与唐。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。